PMIndiaData/PMIndiaSum huggingface dataset:
পি.এম.না ভারতকী বি. তীম (নুপাগী) অমসুং ভারতকী এ. তীমবু (নুপীগী) চেন্নাইদা ৪৪শুবা চেস ওলীমপিয়াদতা ব্রোঞ্জ মেদল লৌরকখিবগীদমক্তা থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা ভারতকী বি. তীম (নুপাগী) অমসুং ভারতকী এ. তীমবু (নুপীগী) চেন্নাইদা ৪৪শুবা চেস ওলীমপিয়াদতা ব্রোঞ্জ মেদল লৌরকখিবগীদমক্তা থাগৎপা ফোংদোকখ্রে। প্রধান মন্ত্রীনা তামিল নাদুগী মীয়াম অমসুং সরকারবু ৪৪শুবা চেস ওলীপিয়াদ শিনবগীদমক্তা অমসুং মালেমগী মীয়াম্বু তরাম্না ওকপগীদমক্তা অমসুং ঐখোয়গী ফজরবা কলচর অমসুং হোসপিতেলিতী উৎপগীদমক্তা থাগৎপা ফোংদোকখ্রে। প্রধান মন্ত্রীনা অসুম্না ত্বীত তৌরকখি; “হন্দক্তা চেন্নাইদা লোইশিনখিবা ৪৪শুবা চেস ওলীমপিয়াদ অসিদা ভারতকী কন্তিঞ্জেন্তনা য়াম্না পুক্নিং থৌগৎনিংঙাই ওইবা পর্ফোর্মেন্স উৎখি। ঐহাক্না ভারতকী বি. তীম (নুপাগী) অমসুং ভারতকী এ. তীমবু (নুপীগী) ব্রোঞ্জ মেদল লৌরককিবগীদমক্তা থাগৎপা ফোংদোক্লি। মসিনা ভারত্তা চেসকী তুংদা ওইরক্কদবশিং অদুবু ময়েক শেংনা তাক্লি ” ঐহাক্না বোর্দ মেদলশিং ফংলকখিবা ঐখোয়গী কন্তিঞ্জেন্ততগী গুকেশ দি., নিহল সরিন, অর্জুন এরিগৈসী, প্রগ্নানন্দা, ৱৈশালি, তানিয়া সচদেব অমসুং দিৱ্যা দেশমুখপু থাগৎপা ফোংদোক্লি। মখোয়শিং অসি শিংথানিংঙাই ওইবা মওংদা ইচং থৌনা অমসুং অচেৎপা ফিরেপ অমগা লোইননা উৎখিবা থোইদোক-হেন্দোক্না শিংথানিংঙাই ওইরবা শান্নরোইশিংনি। মখোয়গী তুংগী পুনশিগীদমক্তা য়াইফ-মঙ্গল পীরি।” “তামিল নাদুগী মীয়াম অমসুং সরকারনা ৪৪শুবা চেস ওলীপিয়াদ অসিগী য়াম্না ফবা থৌবু ওইখি। ঐহাক্না মখোয়বু মালেম অসিবু তরাম্না ওকপগীদমক্তা অমসুং ঐখোয়গী ফজরবা কলচর অমসুং হোসপিতেলিতীবু উৎথোকপগীদমক্তা থাগৎপা ফোংদোক্লি।”
প্রধান মন্ত্রীনা মীয়াম্না জুলাই ৩১, ২০২২গী অয়ুক্কী পুং ১১দা জুলাইগী মন কী বাত তানবা ত্যুন তৌনবা হায়খ্রে

প্রধান মন্ত্রী, শ্রী নরেন্দ্র মোদীনা মীয়াম্না জুলাই ৩১, ২০২২গী অয়ুক্কী পুং ১১দা জুলাইগী মন কী বাত তানবা ত্যুন তৌনবা পাউজেল পীখ্রে। প্রধান মন্ত্রীনা ভারতনা স্পেস্তা খুমাং চাউশিনবা, শান্ন-খোৎনবদা মিংচৎ পুরকপা, রথ য়াত্রা অমসুং অতোপ্পা হীরম কয়া মনুং চনবা জুন থাগী মন কী বাত ইদিসন শেয়র তৌখ্রে। প্রধান মন্ত্রীনা অসুম্না ত্বীত তৌখিঃ “ঐহাক্না অদোম পুম্নমকপু হন্দক্কী থাগী #MannKiBaat তানবগীদমক্তা হয়েং, জুলাই ৩১, ২০২২গী অয়ুক্কী পুং ১১ তাবা মতমদা ত্যুন তৌবীয়ু হায়না পাউজলে পীজরি। ভারতনা স্পেস্তা খুমাং চাউশিনবা, শান্ন-খোৎনবদা মিংচৎ পুরকপা, রথ য়াত্রা অমসুং অতোপ্পা হীরম কয়া মনুং চনবা জুন থাগী মন কী বাত ইদিসনসু ঐহাক্না শেয়র তৌরি”।
য়ু এস কী হান্নগী প্রসিদেন্ত জর্জ ঐচ দবল্যু বুস লৈখিদবদা প্রধান মন্ত্রীনা অৱাবা ফোঙদোক্লি

য়ু এসকী হান্নগী রাস্ত্রপতি জর্জ ঐচ দবল্যু বুস লৈখিদবদা প্রধান মন্ত্রী নরেন্দ্র মোদীনা অৱাবা ফোঙদোক্লি। প্রধান মন্ত্রীনা হায়খি, “য়ু এসকী হান্নগী রাস্ত্রপতি জর্জ ঐচ দবল্যু বুস লৈখিদবদা বুসকী ইমুং–মনুং অমসুং য়ু এস এগী মীয়ামগী অৱাবদা শরুক য়াজরি। মালেমগী পুৱারীগী অরুবা তাঙ্কক্তা মহাক অসি মাংজিল থাখিবা লুচীংবা অমা ওইখি। হান্নগী রাস্ত্রপতি জর্জ ঐচ দবল্যু বুসনা ভারত অমসুং য়ুএ স এগী মরক্তা অকনবা মরি থম্নবা হোৎনখি। মহাক লৈখিদবসি অচৌবা মাংজবনি। মহাক ইংনা পোথাবা ওইরসনু”।
মন্ত্রীমন্দলনা ভারত অমসুং য়ুনাইতেদ কিংদম লোইননা নোদর্ন আয়রলেন্দগী মরক্তা শা-শন য়োকপা, দাইরী অমসুং ঙা য়োকপগী লমদা তৌনবা তেংবাং পীনবগী য়ানা চেরোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ভারত অমসুং য়ুনাইতেদ কিংদম (য়ু.কে.) লোইননা নোদর্ন আয়রলেন্দগী মরক্তা শা–শন য়োকপা, দাইরী অমসুং ঙা য়োকপগী লমদা তৌনবা তেংবাং পীনবগী য়ানা চেরোল (এম.ও.য়ু.)দা অয়াবা পীখ্রে। ১৭.০৪.২০১৮দা য়ানা চেরোল অদুদা খুয়েক পীনখিবনি। য়ানা চেরোলগী পান্দম অসি ভারতকী লাইবস্তোক অমসুং ঙা য়োকপগী পোৎথোক অমসুং পুথোকপা হেনগৎহন্নবগীদমক শা–শন য়োকপা, দাইরী অমসুং ঙা য়োকপগী লমদা নাকল অনিগী ওইবা তেংবাং পীনবা হেনগৎহনবনি। শাফুঃ শরুক য়ামিন্নবা অসিদগী লমদম অসিদা শিজিন্ননবা অমসুং মপান্দা পুথোকখিনবা দাইরী, ঙা য়োকপা অমসুং শা–শন য়োকপগী পোৎথোকশিং হেনগৎহন্দুনা লাইবস্তোক্কী হকশেল, মখোয়গী মচা লৌবা অমসুং ঙা য়োকপগী লমদা ফগৎলকপগী থাজবা থম্লি। য়ানা চেরোল অসিনা শা–শন য়োকপা, ঙা য়োকপা অমসুং দাইরীদা মখাগী অসিগী থোংদা খন্ন–নৈনবা অমসুং তেংবাং পীনবা হেনগৎহল্লগনিঃ শা–শন য়োকপা, ঙা য়োকপা অমসুং মরি লৈনবা হিরমশিংদা নাকল অনিমক্কী ওইবা কান্নগদবা মতাং লাইবস্তোকশিংগী হকশেল অমসুং শ–শন য়োকপা, মচা লৌবা অমসুং ঙা য়োকপদা তেংবাং পীনবা লাইবস্তোকশিংগী পোৎথোক অমসুং পুথোকপা হেনগৎহন্নবগীদমক হন্থবা মফমশিংদা মচিঞ্জাক অমসুং শজিক মরাং কাইনা ফংহন্নবা মশিং য়াম্না পুথোক–পুশিন তৌনবা থৌরাং লাইবস্তোক, শা–শন য়োকপা অমসুং শাগী পোৎথোক ললোনবশিংগা মরি লৈনবা লুবা নানবা শাশিংগী শজিক্কী মহৈ–মরোংশিংগা লোইননা অৱাংবা তেক্নিক ওইবা শজিক পাম্বী মখলশিংগী চারা পুথোকপা অমসুং ইকং থোকপা লমদমদা ইনিল লৈবা লৈবাক য়োকপা য়াওনা অপুনবা লৌউ–শিংউবগী থৌওংগী মখাদা শজিক পাম্বীগী মখলশিংগী চারা হুন্ননবা লৌউ–শিংউবগী লমশিং য়োকখৎপা স্তদী তুর/য়ানরবা মফমশিংদা ত্রেনিং তৌনবগীদমক সাইন্তিস্তশিং পীথোক–পীশিন তৌনবগী মফম ইনফোর্মেসন অমসুং কম্যুনিকেসন তেক্নোলোজী (আই.সি.তি.) শিজিন্নবা য়াওনা অনৌবা লৌউগী থৌরাং পাকথোক–চাউথোকহনবগী মতাংদা তোঙান তোঙানবা হিরমশিংগী ই–পাউগীদমক্তা পুন্না রিসর্স তৌবদা তেংবাং অপুনবগী কন্নগদবা ৱাফম অমা হেক্তা নাকল খুদিংমক্কী মীহুৎশিং পুন্সিল্লগা অপুনবা ৱার্কিং গ্রুপ অমা শেমগনি অমসুং খন্ন–নৈনবা অমসুং তেংবাং পীনবগী থবক পাংথোক্কনি। য়ুম্ফমঃ শা–শন য়োকপা, দাইরী অমসুং ঙা য়োকপগী লমদা তেংবাং পীননবগীদমক য়ানা চেরোল অসিদা ভারত অমসুং য়ুনাইতেদ কিংদম লোইননা নোদর্ন আয়র্লেন্দগী মরক্তা এপ্রিল ২০১৮দা খুয়েক পীনখি। ভারতকী মাইকৈদগী লৌউ–শিংউ অমসুং লৌমীগী য়াইফ–থৌরাং মন্ত্রালয়গী শা–শন য়োকপা, দাইরী অমসুং ঙা য়োকপগী বিভাগগী মীহুৎশিং অমসুং য়ুনাইতেদ কিংদম অমসুং নোর্দন আয়র্লেন্দগী মাইকৈদগী ইনভাইরনমেন্ত, ফুদ অমসুং রুরেল এফিয়র বিভাগকী মীহুৎশিংনা খুয়েক পীনখি।
প্রধান মন্ত্রীনা মালেমগী রেদিও নুমিৎতা রেদিও তারিবশিংদা হরাও-তয়াম্বা ফোংদোকখ্রে

প্রধান মন্ত্রী শ্রী নরেন্দ্র মোদীনা মালেমগী রেদিও নুমিৎতা রেদিও তারিবশিংদা হরাও-তয়াম্বা ফোংদোকখ্রে অমসুং য়াম্না পুক্নিং চিংশিন্নিঙাই ওইবা সমাজবু য়াম্না নকশিন্নবা মেদিয়ম অমনি হায়রি। ত্বীত অমদা প্রধান মন্ত্রীনা হায় মদুদি, “নুঙাইরবা ৱার্লদ রেদিও দে! রেদিও তারিবশিংদা হরাও-তয়াম্বা ফোংদোকচরি অমসুং রেদিওগী খোঞ্জেলবু অনৌবা মখল-মথেল অমসুং ইশৈ-নোংমাই শন্দোক্লিবশিংবু থাগৎপা ফোংদোকচরি। মসি পুক্নিং চিংশিন্নিঙাই ওইবা সমাজবু য়াম্না নকশিন্নবা মেদিয়ম অমনি। ঐহাক্না ইশামক্না রেদিওগী অফবা শাফু হকথেংন্না থেংনজৈ #মনকী বাত্তা থাগৎচবা ফোংদোকচরি”।
মন্ত্রীমন্দলনা কন্দলা পোর্তপু দীনদয়াল পোর্ত হায়না মমিং ওনবা য়াখ্রে

প্রধানমন্ত্রীনা লুচিংবা কেন্দ্রগী মন্ত্রীমন্দলনা কন্দলা পোর্তপু দীনদয়াল পোর্ত হায়না মমিং ওনবদা মসিগী ওইবা এক্স-পোস্ত ফেক্তো এপ্রুবেল পিখ্রে । ভারত্তা লৈরিবা হিথাংফমশিং অসি মসিনা লৈরিবা সিতী নত্রগা তাউন অদুগী মমিং লৌরগা থোনবা ঙাক্তনি । অদুম ওইনমক, সরকারনা, অখন্নবা কেসশিংদা, খন্নরবা মতুংদা, লৈখিদ্রবা অফাওবা লুচিংবশিংগী মমিং লৌদুনা হিথাংফমশিংগী মমিং থোল্লি । কন্দলা পোর্তপু “দীনদয়াল পোর্ত, কন্দলা” হায়না মমিং নৌনা থোনবনা ভারতকী খ্বাইদগী মমিং চৎপা মচাশিংগী মরক্তগী অমা ওইরিবা পন্দিত দীনদয়াল উপাধ্যয়না কৎথোকপিরম্বা মমল নাইদবা অদু অচৌবা লৈবাক অসিনা নিংশিংলগনি । মসিনা গুজরাতকী প্রজা, মরু ওইনা নহাশিংগী মফমদা অফাওবা লুচিংবা অসিনা কৎথোকলম্বশিং অদু মপুং ফানা খংহনবা ঙমলগনি । য়ুমফম: কন্দলা পোর্তপু “দীনদয়াল পোর্ত, কন্দলা” হায়না নৌনা মমিং থোন্নবা গুজরাতকী মফম কয়াদগী মরুওইনা কছ জিলাদগী পব্লিক দিমান্দশিং লাকখি । পন্দিত দীনদয়াল উপাধ্যয় (২৫.৯.১৯১৬ – ১.২.১৯৬৮) অসি শক্নাইরবা লুচিংবা অমা ওইরম্মী, মহাক্না মহাক্কী পুন্সি অদু লৈবাক্কীদমক্তা কৎথোকখি । মহাক্কী এক্সন পুম্নমক ইন্তিগ্রেল হ্যুমেনিজমগী প্রিন্সিপলদা য়ুমফম ওই । মহাক্কী মপুন্সি চুপ্পা, মহাক্না দেমোক্রেসি পুরক্নবা, মীয়ামগী ৱাখল্লোনবু ইকায় খুম্নবা, লৈবাক অসিগী আইগীদমক ওইজবা থিদনা অমসুং ইকায় খুম্ননা চোকথবা নাইদনা থবক তৌখি । পন্দিত দীনদয়াল উপাধ্যয়না মহাক্কী মপুন্সি চুপ্পা মীয়ামগী সেবাদা কৎথোকখি অমসুং লাইরবা অমসুং লৈখাতাবশিংগীদমক চম্না, পুকচেল শেংনা অমসুং ওইজ ওইথক থিদনা থবক তৌখি । পন্দিত দীনদয়াল উপাধ্যয়গী মপোক নুমীৎ অসি ২০১৭কী সেপ্তেম্বর ২৫দা পাংথোকখিবনা মরম ওইরগা, কন্দলা পোর্তপু দীনদয়াল পোর্ত হায়না নৌনা মমিং থোন্নবা ৱারেপ লৌদুনা অফাওবা জাতিগী লুচিংবা অসিগী মপোক কমওনগী শরুক অমা ওইহনবা অসি য়াম্না মতাং চাই ।
পি.এম.না বসন্ত পঞ্চমী অমসুং সরস্বতী পুজানা লাকপদা মীয়ামদা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা মীয়ামদা বসন্ত পঞ্চমী অমসুং সরস্বতী পুজানা লাকপদা মীয়ামদা য়াইফ-পাউজেল পীখ্রে। ত্বিত অমদা প্রধান মন্ত্রীনা হায়খি; “ময়াম পুম্নমকপু বসন্ত পঞ্চমী অমসুং সরস্বতী পুজানা লাকপদা য়াইফ-পাউজেল পীজরি। ইমা শারদানা মতম পুম্বদা মীয়ামবু থৌজানবীবা ওইরসনু অমসুং রিতুরাজ বসন্তনা মীওই খুদিংমক্কী পুন্সিদা হরাও-নুংঙাইবা পুরকপা ওইরসনু।”
মন্ত্রীমন্দলনা ইন্সুরেন্স রেগুলেতোরী সেক্তরদা ভারত অমসুং য়ু.এস.এ.গী মরক্তা তৌনবা য়ানা চেরোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ইন্সুরেন্স রেগুলেতোরী অমসুং দিবেলপমেন্ত ওথোরিতী ওফ ইন্দিয়া (আই.আর.দি.এ.আই.) অমসুং য়ু.এস.এ.গী ফেদরেল ইন্সুরেন্স ওফিসকী মরক্তা তৌনবা য়ানা চেরোলদা খুয়েক পীবদা অয়াবা পীখ্রে। শাফুঃ য়ানা চেরোল অসিনা ওথোরিতী পুম্নমক্কী ওভর্ভ্যু অমসুং অতৈ লোফুল ওইবা থৌদাংশিংগী মতাংদা ই-পাউ অমসুং রিসর্সকী মতেং পীথোক-পীশিন তৌনবা য়াওনা তেংবাং পীনবা অমসুং শরুক য়ামিন্ননবগীদমক্তা ফ্রেমৱর্ক অমা পীগনি। য়ানবা অসিগী মনুংদা লৈবাক অনিনা তোঙান তোঙানবা রেগুলেতোরী ফঙ্কসনশিংদা মখোয়গী খঙ-হৈবশিং অদু য়েন্থোক্কনি অমসুং ত্রেনিংগী থবক-থৌরমশিং য়াওনা লৈবাক অনিগী মরক্তা তেংবাং পীনগনি। ভারত অমসুং য়ু.এস.এ.না মালেমগী থাক্তা শেমগৎপগা মরি লৈনবা থবক-থৌরমশিংদা তেংবাং পীনবা মখা তানা চৎথবা, ফাইনান্সিয়েল স্তেবিলিতী অমসুং ইন্সুরেন্সকী লমদা অচেৎপা প্রুদেন্সিয়েল রেগুলেসনগী থোংদা কঞ্জুমর প্রোতেক্সনগী চাউখৎ-থৌরাং অমসুং থবক্তা ওন্থোকপদসু য়ানখ্রে। য়ুম্ফমঃ ভারত্তা ইন্সুরেন্স অমসুং রি-ইন্সুরেন্স ব্যুজিনেলপু লাকশিন্নবা, মসিবু ইনোৎ হাপ্ননবা অমসুং চাউখৎহন্নবগীদমক্তা ইন্সুরেন্স রেগুলেতোরী অমসুং দিবেলপমেন্ত ওথোরিতী এক্ত, ১৯৯৯গী মখাদা আই.আর.দি.এ.আই. অসি লিংখৎখি। মতৌ অসুম্না য়ু.এস.এ.দা ফেদরেল ইন্সুরেন্স ওফিস (এফ.আই.ও.) লৈ, মসিনা ইন্সুরেন্সকী লম পুম্নমক্কী মরুওইবা খুদিংমক য়েংশিনবা অমসুং ইন্তর্নেস্নেল ইন্সুরেন্সকী প্রুদেন্সিয়েল এসপেক্তশিংদা য়ু.এস.এ.গী মহুৎ শিন্নবগী হক পাইরি।
প্রধান মন্ত্রীনা বঙ্গবন্ধু শৈখ মুজিবুর রহমনগী ১০০শুবা মপোক কুমওন থৌরমদা মফমদা ইকায় খুম্নবা উৎপা

প্রধান মন্ত্রী শ্রী নরেন্দ্র মোদীনা ঙসি বঙ্গবন্ধু শৈখ মুজিবুর রহমনগী ১০০শুবা মপোক কুমওন থৌরমদা মফমদা ইকায় খুম্নবা উৎখ্রে। ত্বিতরদা প্রধান মন্ত্রীনা হায়খি মদুদি বঙ্গলাদেশকী প্রোগ্রেসতা শৈখ মুজিবুর রহমনগী থৌনা অমসুং মুত্থৎপা য়াদ্রবা থৌদাংবু মতম পুম্নমক্তা নিংশিংদুনা লৈরগনি। শ্রী মোদীনা ঙসি নুমিদাংৱাইরম ভিদিও লিঙ্ককী থোংদা বঙ্গলাদেশকী ‘জাতির পিতা’গী ১০০শুবা মপোক কুমওন থৌরমদা ৱা ঙাংগনি। কোবিদ-১৯না মরম ওইদুনা বঙ্গলাদেশতা ঙসি পাংথোক্নবা থৌরাং তৌরিবা থৌরম অদু মী তিন্দনা পাংথোক্কনি।
প্রধান মন্ত্রীনা উত্তরাখন্দগী মীয়ামদা মখোয়গী স্তেৎহুদ দেনা লাকপদা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা উত্তরাখন্দগী মীয়ামদা মখোয়গী স্তেৎহুদ দেনা লাকপদা য়াইফ-পাউজেল পীখ্রে। ত্বিত অমদা প্রধান মন্ত্রীনা হায়খি; “উত্তরাখন্দগী মীয়ামদা স্তেৎহুদ দেগী য়াইফ-পাউজেল পীজরি। রাজ্য অসি মহৌশাবা অমসুং স্পিরিচুএলিতীগা নক্নবা মরী লৈনৈ। রাজ্য অসিগী মীয়াম্না সেক্তর কয়াদা জাতি শেমগৎপদা শীংথানীংঙাই ওইনা শরুক তম্লি। তুংদা লাক্কদবা চহীশিংদা উত্তরাখন্দনা হেন্না চাউখৎপা ওইরসনু।”
মন্ত্রীমন্দলনা ওরিষাগী চান্দিখোল অমসুং কর্নাতকাগী পদুরদা এম.এম.তি ৬.৫ গী অহেনবা স্ত্রেতেজিক পেত্রোলিয়ম রিজার্বশিং লিংখৎপদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা মফম অনি হায়বদি ওরিষাগী চান্দিখোল অমসুং কর্নাতকাগী পদুরদা মিলিয়ন মেত্রিক তন(এম.এম.তি) ৬.৫ গী অহেনবা স্ত্রেতেজিক পেত্রোলিয়ম রিজার্ব (এস.পি.আর) লিংখৎপা অমদি এস.পি.আর অনি অসিগী দেদিকেতেদ এস.পি.এম (সিঙ্গল পোইন্ত মুরিং)শিং শাবদা অয়াবা পীখ্রে। চান্দিখোল অমসুং পদুরগী এস.পি.আর অসি অন্দরগ্রাউন্দ রোক কেবর্নস ওইগনি অমদি মখোয়গী কেপাসিতি অসি মথংশিৎনা এম.এম.তি ৪ অমসুং এম.এম.তি ২.৫ ওইগনি। ২০১৭-১৮গী বজেৎ পুথোকখিবা মতমদা সরকারনা অহেনবা এস.পি.আর অনি শেমগৎনবা লাওথোকখি। ভারত সরকারদগী বজেৎকী তেংবাং হন্থহন্নবা পি.পি.পি মোদেলগী মখাদা প্রোজেক্ত অসি শেমগৎপদা অয়াবা পীখি। শরু য়াগদবশিংগী তর্ম অমসুং কন্দিসনশিং শেল থুম মন্ত্রালয়গা খন্নরগা পেত্রোলিয়ম অমসুং নেচরেল গ্যাসকী মন্ত্রালয়না লেপকনি। আই.এস.পি.আর.এলনা হান্ননা মফম অহুমদা শুংদোক্ত্রিবা থাউ এম.এম.তি ৫.৩৩ থম্বা চনবা অন্দরগ্রাউন্দ রোক কেবর্নস অহুম শাখ্রে, মখোয়শিং অদুদি- বিশাখাপত্নম (এম.এম.তি ১.৩৩), মেঙ্গলোর (এম.এম.তি ১.৫) অমসুং পদুর (এম.এম.তি ২.৫) নি। শেনবা চহি ২০১৬-১৭কী কঞ্জুম্পসন দাতাগী মতুং ইন্না ভারতকী মথৌ তারিবা শুংদোক্ত্রিবা থাউগী চাওরাক্না নুমীৎ ১০গী সপ্লাই অসি এস.পি.আর প্রোগ্রামগী অহানবা ফেজকী মখাদা অপুনবা কেপাসিতি এম.এম.তি ৫.৩৩ নি হায়না পানরি। এম.এম.তি ৬.৫গী অহেনবা স্ত্রেতেজিক পেত্রোলিয়ম রিজার্ব ফেসিলিতিশিং লিংখৎনবা মন্ত্রীমন্দলনা অয়াবা পীখিবা অসিনা চাওরাক্না নুমীৎ ১২গী অহেনবা সপ্লাই অমা ফংহন্দুনা ভারতকী ইনর্জী সেক্যুরিতি চাওথোকহল্লগনি। চান্দিখোল অমসুং পদুরদা এস.পি.আরশিং শাগৎলিঙৈ তাঙ্কক্তা ওরিষা অমসুং কর্নাতকা রাজ্যশিংদা দাইরেক্ত অমদি ইনদাইরেক্ত ওইবা মওংদা থবক ফংহন্ননবগী খুদোংচাবশিং লৈরগনি।
প্রধান মন্ত্রী ২০১৮গী জুলাই ৭তা রাজস্থান্দা চৎকনি

প্রধান মন্ত্রী শ্রী নরেন্দ্র মোদী ২০১৮গী জুলাই ৭তা রাজস্থানগী জয়পুরদা চৎকনি। মীয়ামগী অচৌবা মীফম অমদা ভারত সরকার অমসুং রাজস্থান সরকারগী স্কিমশিংগী কান্নবা ফংলবা মীওই ১২না মখোয়না থেংনরকপশিং সেয়র তৌবা ওদিও-ভিজুয়েল প্রজেন্তেসন অমা মীৎয়েং তমগনি। প্রজেন্তেসন অসিদা রাজস্থানগী মুখ্য মন্ত্রী শ্রীমতী বসুন্ধরা রাজেনা মোদরেতর ওইগনি। মদুদা মখাগী স্কিমশিং অসি য়াওরি: প্রধান মন্ত্রী উজ্জ্বলা য়োজনা প্রধান মন্ত্রী মুদ্রা য়োজনা প্রধান মন্ত্রী আৱাস য়োজনা স্কিল ইন্দিয়া রাষ্ট্রীয় বাল স্বাস্থ্য কার্য়ক্রম মুখ্য মন্ত্রী রাজশ্রী য়োজনা ভামাশাহ স্বাস্থ্য বিমা য়োজনা মুখ্য মন্ত্রী জল স্বাভলম্বন আভিয়ান শ্রমিক কল্যান কার্দ মুখ্য মন্ত্রী পালনহার য়োজনা ছাত্র স্কুতী বিতরন য়োজনা দিন দয়াল উপধ্যায় বরিস্থ নাগরিক তির্থ য়াত্রা য়োজনা প্রধান মন্ত্রীনা অপুনবা লুপা কোতি ২১০০ হেনবগী অর্বান ইনফ্রাস্ত্রকচর প্রোজেক্ত তরাহুমদোইগীদমক উরেপ উয়ুং তমগনি। প্রোজেক্তশিং অদুগী মরক্তা মরুওইবা খরা পল্লবদা: উদয়পুর সহরগীদমক ইন্তিগ্রেতেদ ইনফ্রাস্ত্রকচর পেকেজ অজমেরগীদমক এলেবেতেদ রোদ প্রোজেক্ত অজমের, ভিলৱারা, বিকানের, হনুমানগর, সিকার অমদি মাউন্ত অবুদা ৱাতর সপ্লাই অমসুং সিৱেজ প্রোজেক্তশিং ধোলপুর, নাগৌর, অলৱার অমসুং জোধপুরদা এস.তি.পি.শিং অপগ্রেদ তৌবা বুন্দী, অজমের অমসুং বিকানের জিলাশিংদা প্রধান মন্ত্রী আৱাস য়োজনা (অর্বান)গী মখাদা প্রোজেক্তশিং দুসেহরা মৈদান (ফেজ ২), কোতা প্রধান মন্ত্রীনা মীয়ামগী মীফমদসু ৱা ঙাংগনি।
ভগৱান বিরসা মুন্দাগী মপোক কুমওন্না লাকপদা পি.এম.না ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা ভগৱান বিরসা মুন্দাগী মপোক কুমওন্না লাকপদা ইকাই খুম্নবা উৎখ্রে। শ্রী মোদীনা মহাক্না নীংতম ইহৌ মপাঙ্গল হাপ্নবা মহাক্না শরুক তম্লমখিবা অমসুং আদিৱাসী সমাজকী য়াইফনবা মহাক্না হোৎনখিবা অদুবু নীংশিংখ্রে। প্রধান মন্ত্রীনা ত্বিত অমদা অসুম্না হায়খি: “ভগৱান বিরসা মুন্দাজীগী মহাক্কী মপোক কুমওন্না লাকপদা ইকাই খুম্নবা উৎচরি। মহাক্না নীংতম ইহৌ মপাঙ্গল হাপখিবগা লোয়ননা আদিৱাসী সমাজকী য়াইদনবা মহাক্না হোৎনখি। লৈবাক অসিগীদমক মহাক্না কত্থোক্লমখিবা অদুবু মতম চুপ্পদা নীংশিংদুনা লৈহৌরগনি।”
পি.এম.না এন.দি.আর.এফ. তীমদা মখোয়গী রাইজিং দেনা লাকপদা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা নেস্নেল দিজাস্তর রেস্পোন্স ফোর্স (এন.দি.আর.এফ.) তীমদা মখোয়গী রাইজিং দেনা লাকপদা য়াইফ-পাউজেল পীখ্রে। মথং-মথং ত্বিত তৌরদুনা প্রধান মন্ত্রীনা হায়খি; "হোৎনবা কনবা @NDRFHQ তীমবু মখোয়গী রাইজিং দেনা লাকপদা য়াইফ-পাউজেল পীজরি। মখোয়না অয়াম্বা মতমদা য়াম্না খুদোংথিনীংঙাই ওইবা ফীভমশিংদা রেস্ক্যু অমসুং রিলিফকী খোঙথাং কয়াদা মাংজিল থাখি। এন.দি.আর.এফ.কী মথৌনা অমসুং প্রোফেস্নেলিজম অসি য়াম্না পুক্নীং থৌগৎনীংঙাই ওই। মখোয়গী তুংলমচৎকীদমক য়াইফ-মঙ্গোল পীজরি। দিজাস্তর মেনেজমেন্ত অসি সরকারশিংগী অমসুং পোলিসী শেম্লিবশিংগীদমক মরু ওইবা হীরম অমনি। দিজাস্তর মেনেজমেন্ত তীমশিংনা খুদোংথিবশিং থোকখ্রবা মতুংদা ফীভম অদু ফগৎহল্লিবা রিএক্তিব এপ্রোচ অমা ওইবগী মথক্তা ঐখোয়না খুদোংথিবা মায়োক্নবা ঙম্বা মপাঙ্গল কনবা ইনফ্রাস্ত্রকচরগী মতাংদা খনবা তাই অমসুং হীরম অসিদা রিসর্চ তৌবদা মীৎয়েং চংবা তাই। ভারতনা ‘দিজাস্তর রেজিলিয়ন্ত ইনফ্রাস্ত্রকচরগী কোলিজন’গী মওংদা খোঙথাং অমা লৌখৎখি। ঐখোয়না খুদোংথিবা অমা হেক্তা লাকপা মতম পুন্সি অমসুং লন-থুম য়ারিবা মখৈ কনবা ঙম্নবা ঐখোয়গী এন.দি.আর.এফ. তীমশিংগী স্কিলশিং হেনগৎহন্নবা থবকসু পাইখৎলি।”
পি.এম.না অন্ধ্র প্রদেশকী কর্নুলদা লম্বীগী খুদোংথিবা থৌদোক্তা লৈখিদ্রবশিং অদুগী অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা অন্ধ্র প্রদেশকী কর্নুল জিলাদা থোকখিবা লম্বীগী খুদোংথিবা থৌদোক অমদা মীওই কয়াগী পুন্সি মাংখিবদা অৱাবা ফোঙদোকখ্রে। ত্বীৎ অমদা প্রধান মন্ত্রীনা হায়, "অন্ধ্র প্রদেশকী কর্নুল জিলাদা থোকখিবা লম্বীগী খুদোংথিবা থৌদোক অদু লাইবক থিবনি। অৱাবা তারিবা তানফম অসিদা ঐহাক্না লৈখিদ্রবশিংগী ইমুং-মনুংগী অৱাবদা শরুক য়াজরি। অশোক-অপন নক্লিবশিং অথুবদা ফগৎলকপা ওইরসনু হায়না ঐহাক্না থৌনিজরি।"
পি.এম.না ঐচ.ই. জোনস গহর স্তোরবু নোরৱেগী প্রধান মন্ত্রী ওইনা ফম পুখিবগীদমক থাগৎপা ফোঙদোকখ্রে

প্রধান মন্ত্রী শ্রী নরেন্দ্র মোদীনা ঐচ.ই. জোনস গহর স্তোরবু নোরৱেগী প্রধান মন্ত্রী ওইনা ফম পুখিবগীদমক থাগৎপা ফোঙদোকখ্রে। ত্বীত অমদা প্রধান মন্ত্রীনা হায়; নোরৱেগী প্রধান মন্ত্রী ওইনা ফম পুখিবগীদমক্তা @jonasgahrstoreবু থাগৎপা ফোঙদোকচরি। ভারত-নোরৱেগী মরী মখাতানা ফগৎহন্নবা অদোমগা পুন্না থবক পাইখৎমিন্ননবা ঐহাক্না থাজবা থমজরি”।
১৯৭১গী লান মাইপাকপগীদমক বিজয় দিবসতা প্রধান মন্ত্রীনা আর্মদ ফোর্সশিং ইকায়খুম্নবা উৎখ্রে

বিজয় দিবসতা প্রধান মন্ত্রী শ্রী নরেন্দ্র মোদীনা ১৯৭১গী লান্দা ভারতনা তোমথিন ওইনা মাইপাকপা অমা পুরকখিবা থৌনা ফরবা আর্মদ ফোর্সশিংগী মীওইশিংগী মফমদা ইকায়খুম্নবা উৎখ্রে। ত্বিৎ অমদা, প্রধান মন্ত্রীনা হায়খি; “বিজয় দিবসতা, ১৯৭১গী লান্দা ভারতনা তোমথিন ওইনা মাইপাকপা অমা পুরকখিবা থৌনা ফরবা আর্মদ ফোর্সশিংগী মীওইশিংগী মফমদা ঐনা ইকায়খুম্নবা উৎচরি। লৈবাক অসি খুদোংথিবা থোকহন্দনবা অমসুং চেকশিন্না থম্নবা মখোয়না লৌরিবা থৌদাংগীদমক ঐখোয়গী লৈবাক্না মতম পুম্নমক্তা আর্মদ ফোর্সশিংগী লমন তোল্লে”।
পি.এম.না এম.পি.গী জবলপুরদা লৈবা অনা লায়েংশঙ অমদা মৈহৌ লাংপোক্কী থৌদোক থোকপদগী লৈখিদ্রবশিংদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা মধ্য প্রদেশকী জবলপুরদা লৈবা অনা লায়েংশঙ অমদা মৈহৌ লাংপোক্কী থৌদোক থোকখিবনা মরম ওইদুনা মীওই কয়া লৈখিদবদা অৱাবা ফোঙদোকখ্রে। প্রধান মন্ত্রীগী লোইশঙনা ত্বিত তৌখি; “মধ্য প্রদেশকী জবলপুরদা লৈবা অনা লায়েংশঙ অমদা মৈহৌ লাংপোক্কী থৌদোক থোকপদা লৈখিদ্রবশিংদা অৱাবা ফোঙদোকচরি। অৱাবা তারবা ইমুং-মনুংগী মীওইশিংগী অৱাদা শরুক য়াজরি। অশোক-অপন নংখ্রবশিং অথুবদা নাবা ফগৎলকপা ওইরসনু। মফম অদুগী লৈঙাক্না অৱাবা তারবশিংদা অঙম্বা মতেং পুম্নমক পীরি: পি.এম.”
ইতলীগী প্রধানমন্ত্রীনা ভারতকী খোংচৎ (ওক্তোবর ৩০, ২০১৭) মনুংদা তৌনখিবা এমওয়ু/য়ান-ৱারোলশিংগী লিস্ত

সি নং. এমওয়ুগী মমিং ইতলিগী খুৎয়েক পীখিবা ভারতকী খুৎয়েক পীখিবা ১. ভারত অমসুং ইতলীগী মরক্তা রেলৱেগী লমদা ঙাকশেলগী তেংবাং পীননবগী অরেপ্পা অপুনবা ৱারোল শ্রী রেনাতো মোজোনসিনী, সিইও অমসুং জেনরেল মেনেজর, ইতলীয়ন রেলৱেজ শ্রী বেদ পাল এদিস্নেল মেম্বর (প্লানীং), রেলৱে বোর্দ ২. ইন্দিয়ন কাউন্সিল ওফ কলচরেল রিলেসন্স অমসুং মিনিস্তর ওফ ফোরেন এফিয়র্স অমসুং ইন্তর্নেস্নেল কোর্পোরেসন, গোবর্মেন্ত ওফ দ রিপাব্লিক ওফ ইতলীগী চহি ৭০গী দিপ্লোমেতিক্কী ওইবা মরিদা এমওয়ু। শ্রী লোরেঞ্জো এঞ্জেলোনী, ভারত্তা ইতলীগী রাজদুৎ সুকুমারী রিবা গাঙ্গুলী দাস, দিজি আইসিসিআর ৩. ভারত অমসুং ইতলীগী মরক্তা ইনর্জীগী লমদা তেংবাং পীনবগী এমওয়ু শ্রী লোরেঞ্জো এঞ্জেলোনী, ভারত্তা ইতলীগী রাজদুৎ শ্রী আনন্দ কুমার, সেক্রেতরী এমএনআরই ৪. ভারত অমসুং ইতলীগী মরক্তা নাৎকী ওইবা তেংবাং পীনবদা এগজিক্যুতিব প্রোতোকোল শ্রী লোরেঞ্জো এঞ্জেলোনী, ভারত্তা ইতলীগী রাজদুৎ সুকুমারী রীনৎ সন্ধু, ইতলীদা ভারতকী রাজদুৎ ৫. ইতলী সরকারগী ফোরেল এফিয়র্স অমসুং ইনতর্নেস্নেল তোওপরেসনগী ত্রেনীং য়ুনিৎ অমসুং ভারত সরকার গী ইক্সতর্নেল এফিয়র্স মন্ত্রালয়গী ফোরেন সর্বিস ইন্সতিত্যুৎকী মরক্তা এমওয়ু শ্রী লোরেঞ্জো এঞ্জেলোনী, ভারত্তা ইতলীগী রাজদুৎ শ্রী জে. এস. মুকুল, দীন এফএসআই ৬. ইতলীয়ান ত্রেদ এজেন্সী অমসুং ইনবেস্ত ইন্দিয়াগী মরক্তা নাকল অনিগী ওইবা ইনবেস্তমেন্তশিং হেনগৎহন্নবগীদমক্তা এমওয়ু শ্রী মাইকেল স্কেন্নভিনী প্রসিদেন্ত, ইতলীয়ন ত্রেদ এজেন্সী দীপক বাগ্লা. সিইও, ইনবেস্ত ইন্দিয়া
বারাণসীগী তুলসী মানস মন্দিরদা রামায়ণগী হিরমদা পোস্তেল স্তাম্প ফোংবগী থৌরমদা প্রধানমন্ত্রীনা পীখিবা ৱারোল

ঐখোয়গী লৈবাক্তা অমসুং মালেম অসিদা পোস্তেল স্তাম্পকী থোইদোকপা মগুণ অমা লৈরক্লি। পোস্তেল স্তাম্পনা মখল অমরোমদা পুৱারীবু খোমজিন্দুনা থম্লি। লোইননা পোস্তেল স্তাম্প অসি মখল অমরোমদা এম্বেসেদরগী থবকসু তৌরি। মালেমগী লৈবাক অমা হেক্তদা করিগুম্বা ঐখোয়গী পোস্তেল চৎখিবদা মদুদা স্তাম্প য়াওখি। মদুবু খোমজিন্দুনা থম্বা মালেম অসিদা মীওই কয়ামরুম লৈ। অমসুং করিগুম্বদা অদুগুমবা স্তাম্পগী মপৈ অদুদগী খঙবা ঙম্মি মদুদি অদুগুম্বা লৈবাক অদুদা মতৌ করম্বা অহোংবা পুরক্লমগনি। হায়বদি মতৌ অসুম্না মদু মশক তাক্নীংঙাই অমা ওইরি। ভারতকী পোস্তেল দিপার্মেন্তসু লেপ্তনা মতৌ অসিগুম্বা থৌদাং য়াদুনা লাক্লি। ঙসি প্রভু রামচন্দ্রজীগী পুন্সিগা মরি লৈনবা পোস্তেল স্তাম্প অমা ফোংলি। হৌজিক মসি ঐ দিল্লীদা বিজ্ঞান ভবন্দা তৌবা য়ারম্বনি। প্রধানমন্ত্রীগী লৈফমদা তৌবা য়ারম্মি। অদুবু খল্লকখি মদুদি নবরাত্রী-নবরাত্রীগী শেংলবা থৌরম্নি অমসুং রামজীগী পুন্সিদা নবরাত্রী অমসুং বিজয়দশমীগী থোইদোকপা মগুণ লৈ অমসুং মফম অসিদা তুলসীদাসজীগী খুভম ঙসিসু লৈরি। মানস মন্দির অসিদগী হেনবা মফম অমা লৈরোই তিকেৎ অসি ফোংদোক্নবগীদমক্তা। অদুনা ঐহাক কাশীদা চৎপা তাই অদুনা ঐনা পোস্তেল দিপার্মেন্তকা তান্নরগা লেপথোকখি। রামজীগী তিকেৎতি য়াম্না পুথোকখ্রে। অদুবু মসি রামচন্দ্রজীগী পুন্সিগী শক্লোন কয়াবু তোঙান তোঙানবা তিকেৎশিংগী থোংদা স্তাম্পগী থোংদা ফোংদোক্লিবা অহানবা তিকেৎকী খোমজিনবনি। মসি তিকেৎ অমা মাল্লি অদুবু মসি তিকেৎ কয়ামরুমগী খোমজিনবনি। অদুনা মখল অমরোমদা প্রভু রামজীগী পুন্সিদা অসিগুম্বা মখলগী তিকেৎ করিগুম্বদসু পুথোকখিদ্রি। ঙসি অহানবা ওইনা অসুম্না পাংথোক্লি। ঐহাক অপেনবা পোকচৈ মদুদি মানসকী শেংলবা লমদম অসিদা থবক অসি তৌনবগী তাঞ্জা ফংজরে। অমসুং প্রভু রামজীগী পুন্সি মীপুম খুদিংমক্কী ইথিল পোক্নফম্নি। করগুম্বা ঐখোয় মহাত্মা গান্ধীবু নীংশিংলবদি অঙাং ওইরিঙৈদগী হৌনা প্রভু রাম অসি মন্ত্র অমা ওইখ্রবনি মাগী পুন্সিদা, অসিগুম্বা মহাপুরুষ, অসিগুম্বা অচেৎপা মীশক ঙসিগী খুন্নাই অসিগী থৌরাংগীদমক্তা মহাক্কী পুন্সি খুদিংমক্কী শক্লোল পুম্নমক কান্নৈ, মসিনা ঐখোয় পুম্নমক্তা ইথিল পী। ঐহাক প্রভু রামচন্দ্রজীগী খুয়া খাদা খুরুমজরদুনা ভারত সরকারগী মাইকৈদগী পোস্তেল স্তাম্প অসি ঙসি লৈবাক অসিগীদমক্তা নবরাত্রগী শেংলবা থৌরম অসিদা পীজরবনি। ঐনা ঐগী নুংঙাইবা ফোংদোকচরি লোইননা অদোম পুম্নমক্না মফম অসিদা লাকপীবদমক থাগৎপা ফোংদোকচরি।
প্রধান মন্ত্রী দিসেম্বর ২৬তা মেজর ধ্যান চন্দ নেস্নেল স্তেদিয়মদা পাঙথোক্কদবা ‘বীর বাল দিবস’কী পুৱারী ওইরগদবা থৌরমদা শরুক য়াগদৌরি

প্রধান মন্ত্রী শ্রী নরেন্দ্র মোদীনা দিসেম্বর ২৬কী নুংথিল পুং ১২:৩০ তাবা মতমদা মেজর ধ্যান চন্দ নেস্নেল স্তেদিয়মদা পাঙথোক্কদবা ‘বীর বাল দিবস’কী পুৱারী ওইরগদবা থৌরমদা শরুক য়াগদৌরি‍। থৌরম অসিদা, প্রধান মন্ত্রীনা বাল কির্তনী চাহুম্লোম্না পাঙথোক্কদবা ‘সবদ কির্তন’ শরুক য়াগনি‍। অসিগুম্বলা থৌরম অসিদা, প্রধান মন্ত্রীনা দিল্লীদা মহৈরোয় লিশিং অহুম্লোম্না চৎকদবা মার্চ-পাস্ত অমসু লমথাগনি‍। লৈঙাক্না মীয়ামদা, মরুওইনা অঙাংশিংদা, হাসিবজাদেশিংগী ফিদম্নিংঙাই ওইরবা থৌনা ফবগী ৱারীশিং পাউদম্নবা অমদি খঙহন্নবা লৈবাক শিনবা থুংনা ইন্তরেক্তিব অমদি মীয়াম শরুক য়াগদবা থৌরমশিং পাঙথোক্লি‍। থৌরাং অসিগী মনুং চন্না, লৈবাক শিনবা থুংনা স্কুল অমদি কলেজশিংদা এসে ইবা, ৱাহং পাউহং চাংদম্নবা অমদি অতৈ থবক থৌরমশিং পাঙথোক্কনি‍। রেলৱে স্তেসন, পেত্রোল পম্প, এয়রপোর্তনচিংবা মীয়াম তিনবা মফমশিংদা দিজিতেল একজিবিসনশিং খিনগনি‍। লৈবাক শিনবা থুংনা, পাঙথোক্কদবা থৌরমশিংদা শরুক য়াগদবা মীথুংশিংনা সাহিবজাদেশিংগী পুন্সি অমদি মখোয়গী কত্থোকপগী মরমদা ৱারী কয়া লীগনি‍। জনুৱারী ৯, ২০২২, স্রী গুরু গোবিন্দ সিংহ জীগী প্রকাস পুরব নুমিত্তা, প্রধান মন্ত্রীনা স্রী গুরু গোবিন্দ সিংহগী মচানুপা সাহিবজাদা বাবা জোরাৱর সিংহ জী অমদি বাবা ফতেহ সিংহ জীনা কত্থোকখিববু নীংশিংবা ওইনা দিসেম্বর ২৬বু ‘বীর বাল দিবস’ হায়না পাঙথোক্লগনি হায়না লাউথোকখিবনি‍।
পি.এম.না ওজাশিংগী নুমিত্তা, মরুওইনা মথৌ কনবা ওজাশিংগী মফমদা য়াইফ-পাউজেল পীরক্লি

প্রধান মন্ত্রী শ্রী নরেন্দ্র মোদীনা ওজাশিংগী নুমিৎনা লাকপদা, মরুওইনা নহা ওইরিবশিংদা মহৈ মশিং তম্বগী নুংঙাইবা শন্দোক্লিবা মথৌ কনবা ওজাশিংগী মফমদা য়াইফ-পাউজেল পীরক্লি‍। শ্রী মোদীনা হান্নগী রাস্ত্রপতি দোক্তর রাধাকৃষ্ণনগী মফমদসু মহাক্কী মপোক কুমওন্না লাকপদা শ্রদ্ধাঞ্জলি কৎখি‍। প্রধান মন্ত্রীনা ফোঙদোকখিবদা; " #TeachersDay না লাকপদা, মরুওইনা নহাশিংদা মহৈ মশিং তম্বগী নুংঙাইবা শন্দোক্লিবা মথৌ কনবা ওজাশিংগী মফমদা, য়াইফ পাউজেল পীজরি‍। হান্নগী রাস্ত্রপতি দোক্তর রাধাকৃষ্ণনগী মফমদসু মহাক্কী মপোক কুমওন্না লাকপদা ঐনা শ্রদ্ধাঞ্জলি কৎচরি‍।”
মন্ত্রীমন্দলনা তৱাংদা সশস্ত্র সীমা বলগী লম একর ৫.৯৯ অরুনাচল প্রদেশ সরকারদা পীননবা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা তৱাংদা সশস্ত্র সীমা বল (এস.এস.বি.)গী লম একর ৫.৯৯ মেগা-ফেস্তিবেল-কম-মল্তিপর্পোজ গ্রাউন্দ শাননবা অরুনাচল প্রদেশ সরকারদা পীননবা অয়াবা পীখ্রে। অরুনাচল প্রদেশ সরকারনা পার্কিংগী খুদোংচাবা (একর ৪.৭৩) অমসুং রিং রোদ (একর ১.২৬) শেমগৎপগা লোইননা মেগা-ফেস্তিবেল-কম-মল্তিপর্পোজ গ্রাউন্দ শাননবা তৱাংদা এস.এস.বি.গী কেম্পসকী মনুংদা চুনগদবা লম একর ৫.৯৯ খন্দোকখি। মদুগী মতুং ইন্না মখোয়না হায়রিবা লম একর ৫.৯৯ অসি পীবীনবা হায়জখি। ভারত সরকার (অৱাং নোংপোক্কী চাউখৎ-থৌরাং মন্ত্রালয়)না মার্চ, ২০১৬তা অরুনাচল প্রদেশগী তৱাংদা পার্কিংগী খুদোংচাবা অমসুং এপ্রোচ রোদকা লোইননা মেগা-ফেস্তিবেল-কম-মল্তিপর্পোজ গ্রাউন্দ শেমগৎ-শাগৎনবা হান্ননা প্রোজেক্ত সেঙ্কসন তৌদুনা থমখ্রবনি। মেগা-ফেস্তিবেল-কম-মল্তিপর্পোজ গ্রাউন্দ অসি তোঙান তোঙানবা তুরিজম ফেস্তিবেলনচিংবা শিল্লাংবদা শিজিন্নগনি।